《送同年江学庭弟学文归建昌》
明代·张以宁

白发江夫子，青云信独稀。
故人长北望，令弟又南归。
庭树乌先喜，江帆雁共飞。
东湖春柳色，到日上君衣。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。